Държавен вестник, бр. 9, 2010 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  9
Чл. 252. (1) В 7-дневен срок от привеждане 
на съдебния акт в изпълнение пробационният 
служител уведомява работодателя на осъдения 
за наложената от съда пробационна мярка 
поправителен труд.
(2) Уведомителното писмо съдържа данни за: 
съдебния акт, продължителността на мярката и 
незачитането на периода за трудов стаж, раз­
мера на удръжките и номера на сметката, по 
която трябва да се превеждат удържаните суми.
(3) Работодателят ежемесечно писмено 
уведомява пробационния служител за напра­
вените удръжки, като изпраща заверено копие 
от платежния документ.
(4) Когато осъденото лице е самоосигуряващо 
се, удръжките се изчисляват на база представен 
официален документ за размера на дохода, 
върху който са внасяни осигурителните вноски.
(5) Осъденият в 3-дневен срок информира 
пробационнния служител за невъзможността да 
се изпълнява пробационната мярка в случаите 
на чл. 219, ал. 4 ЗИНЗС.
Чл. 253. След изтичане срока на проба­
ционната мярка поправителен труд работо­
дателят изпраща на пробационния служител 
удостоверение за периода, който не се зачита 
за трудов стаж.
Чл. 254. (1) Със заповед на началника на 
областната служба „Изпълнение на наказанията“ 
се определя обектът за полагане на безвъзмезд­
ния труд в полза на обществото.
(2) Копие от заповедта се връчва на осъде­
ния и се изпраща на ръководителя на обекта.
(3) Обектите на Държавно предприятие 
„Фонд затворно дело“, на които може да се 
полага безвъзмезден труд в полза на общество­
то, се определят със заповед на изпълнителния 
директор на предприятието.
Чл. 255. (1) Пробационният служител с 
участието на осъденото лице изготвят ежеме­
сечен график, в който се определят дните и 
часовете за полагане на безвъзмезден труд в 
полза на обществото, съобразен с изискванията 
на чл. 221, ал. 3 и 4 ЗИНЗС.
(2) Полагането на безвъзмезден труд в полза 
на пострадали от престъплението става с из­
рично тяхно и на осъдения съгласие, изразено 
писмено, като месечният график се съгласува 
с двете страни.
(3) При определяне на обекта и изготвяне 
на ежемесечния график се отчитат трудовата 
заетост, умения, здравословно състояние, ква­
лификация и работоспособност на осъдения, 
както и други обстоятелства, имащи отношение 
по изпълнение на мярката.
Чл. 256. (1) Работодателят, при когото се 
полага безвъзмезден труд в полза на обществото, 
е длъжен да осигури здравословни и безопас­
ни условия на труд и да извърши инструктаж 
съгласно чл. 26 от Закона за здравословни и 
безопасни условия на труд, като това се удосто­
верява с подписа на осъденото лице в книгата 
за инструктаж.
(2) Осъденият на безвъзмезден труд е длъжен 
да спазва правилата за вътрешния ред на обекта, 
където се полага, и да се отнася добросъвестно 
към възложената му работа.
(3) Осъденият писмено декларира пред про­
бационния служител, че е запознат с условията 
за полагане на безвъзмезден труд в полза на 
обществото, спазването на правилата за здраво­
словни и безопасни условия на труд, вътрешния 
ред на обекта и добросъвестно отношение към 
изпълнение на наложената мярка.
(4) При настъпване на трудова злополука 
работодателят, при когото се полага безвъз­
мезден труд в полза на обществото, съставя 
акт за трудова злополука и го изпраща в про­
бационната служба. Началникът на областна 
служба „Изпълнение на наказанията“ уведомява 
ГДИН и организира процедурите по Наредбата 
за установяване, разследване, регистриране и 
отчитане на трудовите злополуки.
Чл. 257. (1) Пробационният служител или 
определеното от него длъжностно лице ре­
гистрира полагането на безвъзмезден труд в 
отчетна книжка, в която се отразяват мястото, 
видът и продължителността на положения труд.
(2) Пробационният служител осъществява 
контрол по изпълнение на мярката безвъз­
мезден труд в полза на обществото относно: 
провеждането на инстуктаж, осигуряването на 
здравословни и безопасни условия на труд, 
спазването на ежемесечния график и изпъл­
нението на възложената работа от осъдения.
(3) Всяка извършена проверка се докумен­
тира, а при установяване на нарушение се 
съставя констативен протокол.
(4) Не се допуска предварително отработване 
на часове, включени в следващи календарни 
години.
Чл. 258. (1) Когато осъденият не изпълнява 
наложената пробационна мярка безвъзмезден 
труд в полза на обществото по уважителни 
причини, удостоверени с документи, пробаци­
онният служител в едномесечен срок от устано­
вяване на причината за неизпълнение внася в 
пробационния съвет предложение за замяна на 
безвъзмездния труд с друга пробационна мярка.
(2) Председателят на пробационния съвет 
внася в съответния окръжен съд предложени­
ето за замяна на мярката безвъзмезден труд 
в полза на обществото с друга пробационна 
мярка в 7-дневен срок от заседанието, на което 
е прието предложението.
Чл. 259. Пробационният служител в затвора:
1. осъществява взаимодействието с областни­
те пробационни служби и събира информация 
за лицата, които преминават от пробационен 
надзор в затвора;
2. участва в заседанията на комисията по 
чл. 73 ЗИНЗС;